Ponedjeljak, 30.3.2020.

HRVATSKI JEZIK

Obzirom da smo svi skupa ovih dana puno više nego inače na računalima, tabletima, mobilnim telefonima, vrijeme je da naučimo neke važne informacije vezane za Internet i sve što je s njim povezano.

Zadatak 1.

Otvori svoju čitanku na str. 177. - ***Računalo.* Usmeno** odgovori na prvih pet strelica.

Zatim promotri sliku na vrhu 178.str. i prisjeti se poznatih dijelova računala i upoznaj se s novima.

Vjerojatno sada misliš da to sve već znaš. Ali ima nešto vrlo važno što moraš naučiti i zauvijek zapamtiti. To je internetski bonton (NETIQUETTE). Kao što postoje pravila ponašanja u stvarnom životu, u našoj učionici i svuda oko nas tako postoje i pravila ponašanja na internetu ili internetski bonton ili netiquette. Neka od tih pravila upoznat ćeš kroz sljedeću prezentaciju (brzi dvoklik na ikonu ispod)



Pored navedenih pravila u prezentaciji, još je nešto jako važno. Možda je to i najvažnije. Mnogi od vas sami znaju u e-dnevniku pogledati svoje ocjene i raspored ispita. Da biste pristupili e-dnevniku potrebno je upisati *korisničko ime i lozinku.* To su **vaši važni osobni podatci** i smijete ih znati samo vi i vaši roditelji. Svoje korisničko ime i lozinku nikome ne smiješ otkriti jer bi to netko mogao zloupotrijebiti. Također je jako važno da nikada na internetu ne pretražuješ neprovjerene stranice.

Zadatak 2.

U svoju pisanku napiši naslov ***Pravila ponašanja na internetu - Internetski bonton***

Iz svega što ste danas pročitali i pogledali u prezentaciji napišite važna pravila ponašanja na internetu. Bilo bi dobro da još malo razmislite i napišete još neka pravila koja smatrate važnima.

Lijep pozdrav od učiteljice!  EMOTIKON